runetrust/blame-folketinget-dk huggingface dataset:
Henrik Sass Larsen (S), 2013-11-21:
Venstres ordfører nævnte muligheden for, at man i forbindelse med udvalgsarbejdet fik præciseret, hvilke beføjelser ministeren skulle have, og det medvirker jeg selvfølgelig konstruktivt til at få afklaret, ligesom jeg, hvad angår Enhedslistens spørgsmål om gennemsigtighed og ejerskab, som de bad om at få besvaret skriftligt, også vil sørge for sker.
Frank Aaen (EL), 2001-10-04:
Lige pludselig skal det i udlicitering, og så kommer der et dumpingtilbud fra et eller andet mærkeligt firma, jeg ikke kender, og det gode firma bliver smidt på gaden, og borgerne i Gladsaxe og skraldemændene i Gladsaxe står tilbage med noget, der er noget værre skidt.
Peter Skaarup (DF), 2013-10-09:
Hvad kommer til at ske i forhold til mange af de andre steder, hvor vi har naboer, der er dybt frustrerede over, at de må leve med rockerborge, der i den grad gør deres tilværelse usikker; gør, at de ikke er trygge ved, at børnene leger ude på vejen, at de ikke er trygge ved, at der bliver smidt hash ind på deres grund, hvis politiet er på besøg, osv. osv?
Svend Auken (S), 2006-05-02:
Jeg vil gerne spørge ministeren, om ministeren nu er indstillet på – også i betragtning af den meningsudveksling, vi har haft her i dag, og den lange diskussion, der har været efter rapporten – at medvirke til offentliggørelse af alle de kilder, som er relevante for folks egen bedømmelse af den her situation.
Simon Emil Ammitzbøll (RV), 2006-02-24:
Men jeg synes faktisk, det mest interessante var, at hr. Søren Krarup kom ind på det med lægerne i sit svar til hr. Morten Østergaard, nemlig at lægerne tillod sig i indstillingerne at komme med vurderinger, og det var hr. Søren Krarup meget fortørnet over.
Peter Hummelgaard (S), 2023-11-08:
Spørgsmålet om, hvorvidt politiet er forpligtet til at betale økonomisk kompensation som følge af Vestre Landsrets kendelse er grundlæggende et spørgsmål om erstatningsansvar, og spørgsmål om erstatningsansvar er det op til domstolene at pådømme og ikke mig som justitsminister.
Gitte Lillelund Bech (V), 2012-03-22:
Det kan godt være, at hr. Jonas Dahl ikke har læst det svar, som jeg har fået fra Beskæftigelsesministeriet, som handler om, at lige præcis L 36, der var loven om fjernelse af kontanthjælpsloftet, 225-timers-reglen og starthjælpen, rent faktisk gør, at der er 2.000-3.000 mennesker, for hvem det ikke kan betale sig at være på arbejdsmarkedet, fordi de ikke længere får noget økonomisk ud af at gå på arbejde.
Bjarne Corydon (S), 2015-04-24:
Forslaget er, at fremover skal ministre have haft en funktionstid på 2 år for at opnå den pension, som de i dag opnår efter 1 års funktionstid, og samtidig er forslaget at nedsætte det maksimum, der opnås ved mere end 8 års funktion, til det niveau, der i dag gælder for 7-8 års funktionstid.
Mai Mercado (KF), 2022-05-03:
Sluttelig vil jeg egentlig bare både sige stor tak for samarbejdet til alle dem, som har været med fra partierne, men egentlig også nævne hele det partnerskab, vi har haft i Sammen om skolen, altså med Danmarks Lærerforening, Skolelederforeningen, Danske Skoleelever og Forældrenes Landsorganisation.
Frode Sørensen (S), 2001-03-01:
Så kan jeg ikke lade være med at lige sige til De Konservatives ordfører, hr. Flemming Hansen, at jeg må forstå indlægget vedrørende likviditetsstramninger sådan, at det egentlig er ligegyldigt, hvis man bare kan foretage lidt yderligere likviditetsstramning.
Eigil Andersen (SF), 2015-04-30:
Med Liberal Alliances forslag er der en hel del mennesker, der vil komme til at stå uden en krone at holde ferie for, når de får ferie, og det er jo simpelt hen, fordi det vil være for fristende for en del mennesker at bruge pengene løbende, ikke mindst hvis man har en dårlig økonomi.
Per Stig Møller (KF), 2000-11-02:
Men nu er vi kommet så vidt, så det albanske mindretal i medlemslandet Makedonien har fået sit eget universitet, hvilket næppe var sket uden europarådsforpligtelsen, ligesom de baltiske lande har måttet lave love til beskyttelse af de russiske mindretal og deres sprogrettigheder, før disse kunne blive medlemmer. Disse konventioner er altså med til at stabilisere freden i Europa.
Flemming Hansen (KF), 2003-11-12:
Det, jeg har sagt, og det er et svar først og fremmest til hr. Stavad på spørgsmålet om, hvor lang tid der vil gå, hvilket er et meget væsentligt spørgsmål, er, at jeg forventer, som jeg sagde i mit første svar, at få en rapport fra Banestyrelsen i løbet af denne måned.
Keld Albrechtsen (EL), 2001-03-15:
Men kyllinger, der opdrættes under sådan nogle vilkår, får altså et nedsat immunsystem, og de bliver simpelt hen mere syge end kyllinger, der opdrættes på naturlig vis, så de kan gå nogenlunde frit på jorden og skrabe og spise græs og sådan noget som de kyllinger, jeg har haft derhjemme i baghaven.
Line Barfod (EL), 2004-04-21:
Men det, der er spørgsmålet, er, om det er Dansk Folkepartis holdning, at det er statens, samfundets opgave at bestemme, hvem der må få børn, ved at sætter nogle læger til at afgøre, hvem der er egnede som forældre, og hvem der ikke er det, i stedet for at gøre, som vi plejer, nemlig at lade de sociale myndigheder gøre, hvad de kan for at tage hånd om familierne, måske allerede inden de begynder at overveje at få børn.
Karen Hækkerup (S), 2011-05-02:
Enhedslisten foreslår bl.a., at man kun skal kunne genudpeges for to gange 4-årige perioder, og det er jo også Enhedslistens eget princip, når man som folkevalgt stiller op, at der skal være en eller anden udløbsdato for, hvornår det er på tide, at man skal tilbage til virkeligheden og der så skal andre og nye kræfter til.
Per Clausen (EL), 2008-04-01:
Vi er i en heldig situation, fordi vi faktisk, kan man sige, på et nogenlunde rigtigt tidspunkt fandt olie; prisen på olie er steget; vi producerer mere olie, end vi forbruger - i hvert fald i nogle ganske få år endnu - og det giver faktisk muligheder for ganske store ekstraordinære indtægter.
Kristian Thulesen Dahl (DF), 2011-11-17:
Når jeg spørger, hvordan det egentlig kan være, at man mener, at det er et vigtigt princip i vores folkestyre, at et stort mindretal skal kunne iværksætte en undersøgelse, men nå ja, det princip gælder selvfølgelig kun, hvis Venstre er enig i det, hvad er det så for et synspunkt?
Pernille Falcon (EL), 2004-01-27:
Helt elementære forhold som ret til plads og lys og luft og støjgrænser er ikke sikret, og i puljeordningen er der heller ikke sikret en helt elementær ret til voksenkontakt i et nødvendigt omfang. Så ud fra de holdninger, vi har i den forbindelse, vil vi gå videre ind i udvalgsbehandlingen af forslaget.
Stine Brix (EL), 2013-12-17:
Jeg synes, det er en god dag i dag, og jeg må sige, at uanset hvem der står som forslagsstiller af lovforslaget, er det først og fremmest benhårdt arbejde af Danske Døves Landsforbund, som er skyld i, at vi i dag diskuterer en anerkendelse af tegnsprog i Danmark.
Pia Kjærsgaard (DF), 1999-04-16:
Mener fru Dorte Bennedsen ikke, at det faktisk er et problem at bruge 158 mio. kr. foreløbig på det forslag set i sammenhæng med det forslag, som blev vedtaget af et enigt Folketing i Folketingets Finansudvalg for nylig med de 180 mio. kr., og hvor de to forslag stort set i økonomisk sammenhæng ligner hinanden, men hvor det første, hvor man hjælper i nærområdet, giver langt, langt, langt mere hjælp og langt bedre hjælp, og hvor man kan hjælpe langt, langt flere, end tilfældet er med det her?
Morten Bødskov (S), 2005-12-09:
Men hvis der er problemer, ønsker vi – også når det handler om denne type registreringer – at finde løsninger, som respekterer den balance, der skal være mellem hensynet til at beskytte os mod vanvittige terrorister og fastholdelse af vores samfunds særkende af at være åbent og basere sig på almindelige retsstatsprincipper.
Johs. Poulsen (RV), 2007-12-07:
Det Radikale Venstre bakker ligeledes op om intentionerne i den her lovgivning og finder det rigtigt, at straffene i en række tilfælde skærpes, så man dermed også oplever, at det at lave miljøsvineri af forskellig karakter i forskellige sammenhænge er noget, der er uacceptabelt.
Jeppe Kofod (S), 2002-11-14:
Det hørte vi desværre ikke noget om i svaret, så vi understreger behovet for fortsat nødhjælp til den irakiske befolkning ud over de 180 mio. kr., som Danmark har givet i perioden fra 1992 til 2000, og de ca. 2,5 mia. kr., EU's nødhjælpsprogram ECHO har givet i samme periode.
Frank Jensen (S), 2000-02-03:
Det er efter regeringens opfattelse et uacceptabelt brud med helt grundlæggende retsprincipper, hvis man dømmes alene for at omgås en gruppe personer, hvoraf enkelte begår kriminalitet, uden at man på nogen måde personligt har lod eller del i denne kriminalitet; det hører ikke hjemme i et retssamfund.
Torsten Schack Pedersen (V), 2023-05-15:
Et af de elementer, der er i Danmarksdemokraternes finanslovsforslag, er en besparelse på 3,6 mia. kr. på udviklingsbistanden, og det synes jeg måske er et lidt stort beløb, når man ser, at vi bruger 1,2 mia. kr. på den civile indsats i Ukraine.
Özlem Sara Cekic (SF), 2015-02-26:
Det er altid relevant at diskutere sådan et emne som det her i Folketingssalen, især fordi vi alle sammen har en interesse i, at vi i fællesskab kan gøre det så godt som muligt for de fødende kvinder, men også for de ansatte, der arbejder som jordemødre og dagligt måske også på en eller anden måde føler, at deres faglighed bliver udfordret af, at de ikke kan yde det optimale for deres patienter.
Tove Videbæk (KD), 2004-04-20:
Det var hr. Villy Søvndal, der sagde det. Når fru Sandy Brinck nu så inderligt ønsker, at små børn på 6 måneder skal have mulighed for at komme i institution, er fru Sandy Brinck så ikke enig med Kristendemokraterne i, at der også bør være fleksible pladser eller deltidspladser i alle kommuner, således at forældre ikke skal betale for fuldtidspladser, selv om de små kun bliver passet noget af tiden?
Mette Reissmann (S), 2014-02-21:
Selvfølgelig skal vi kæmpe for at bevare traditioner og værdier, som vi igennem århundreder har bygget vores samfund op omkring, det være sig lige fra vores tradition med at spise leverpostejmadder, frikadeller og bacon til vores tolerance, frisind, frihed, demokratiske frihedsrettigheder og selvfølgeligheden i, at alle mennesker er lige meget værd.
Troels Lund Poulsen (V), 2007-05-23:
Men derudover vil jeg også meget gerne sige til hr. Morten Østergaard, at hvis Folketinget skulle reagere, hver eneste gang et medlem af Det Radikale Venstre, af Enhedslisten, af SF fremkommer med udtalelser, så kunne vi have forespørgselsdebatter i Folketingssalen hver eneste uge, og det kunne selvfølgelig være meget spændende at have.
Mette Hjermind Dencker (DF), 2022-05-19:
Forslaget er derimod blevet til på baggrund af en masse dejlige besøg, jeg har haft på øerne i de sidste snart 11 år, jeg har været folketingsmedlem, og jeg har i alle årene haft fornøjelsen af at være Dansk Folkepartis ordfører for landdistrikter og øer.
Karsten Hønge (SF), 2010-06-10:
At man kan spare sig ud af den ved at gøre det sværere for erhvervslivet at omstille sig, gøre det sværere for erhvervslivet at opnå en højere produktivitet og gøre arbejdsmarkedet mere frosset i stedet for gøre det mere fleksibelt, tror vi ikke på.
Hans Andersen (V), 2015-04-14:
Jeg glæder mig over, at man som lokalpolitiker i højere grad kan gøre en forskel, når vi taler om beskæftigelsespolitikken, og jeg håber da også, at hr. Eigil Andersen er enig i, at der sådan set er brug for, at beskæftigelsespolitikken kommer højere op på dagsordenen, for vi har brug for, at de her mennesker kommer ud og får et job og ikke længere er på offentlig forsørgelse.
Morten Østergaard (RV), 2011-06-21:
Derfor vil jeg bare spørge: Hvad er det for nogle svar, som vi i dag i dagspressen – i modsætning til de svar, vi har fået i Folketinget – kan læse at Kommissionen efterspørger, og som skatteministeren i dag i Politiken lover at Kommissionen vil have inden udgangen af juni?
Peder Hvelplund (EL), 2021-06-03:
Det er også, at vi så heller ikke bruger det til al mulig anden overvågning af spildevand, men at det netop er målrettet til, at vi kan sikre en overvågning af, om der er en epidemi, der pludselig er ved at være i udvikling, og hvor vi så skal til at sætte ind med en mere massiv form for testning.
Bent Bøgsted (DF), 2017-04-28:
Men som udgangspunkt synes vi, at der er en hel del i det her, som vi mener at der – i hvert fald fra regeringens side og fra beskæftigelsesministerens side – skal laves en indsats over for kommunerne om, så de får forståelse for, at der altså her er en del, som de allerede kan gøre nu.
Finn Sørensen (EL), 2014-10-30:
Jamen så vil jeg tage min allermest positive hat på og sige, at hvis jeg ellers forstår den fine vending der, forstår jeg ordføreren sådan, at det er vigtigt, at det er borgeren, der har det afgørende ord, når man skal forholde sig til spørgsmålet om sådan et rehabiliteringsforløb.
Louise Schack Elholm (V), 2017-05-23:
Jeg ved ikke helt, hvad spørgsmålet var, men det, jeg kan sige, er, at jeg stadig væk synes, at det er en mærkelig misundelsespolitik, at man skal straffe folk, der vil hjælpe deres egne børn, men at man godt vil hjælpe dem, som vil hjælpe naboens børn.
Troels Ravn (S), 2021-05-12:
For det første foreslås det at indføre en række tiltag, der understøtter, at omtrent 1,1 millioner gældsposter til en kursværdi på ca. 3,8 mia. kr. kan overføres fra det gamle inddrivelsessystem til effektiv inddrivelse i det nye inddrivelsessystem.
Johs. Poulsen (RV), 2011-03-17:
I sit afsæt er det jo korrekt, at en forenkling, en nemmere forståelse og en samling af en lang række bestemmelser, der i dag henviser til rigtig mange forskellige ting, alt andet lige kan give en større klarhed over, hvordan loven fungerer, og derfor er formålet med at lave loven sådan set også rigtigt.
Line Barfod (EL), 2002-05-02:
Vil Venstre arbejde for at sikre, at alle har penge nok til det, vil man arbejde for, at de 10 pct. af Danmarks befolkning, der i dag lever under fattigdomsgrænsen, får forhøjet deres ydelser, så de kommer til at have penge nok til de mest basale ting i tilværelsen?
Carina Christensen (KF), 2008-03-25:
Forslaget i sig selv rejser en række interessante problemstillinger, men jeg savner for det første en klar prioritering af de nævnte projekter, og for det andet kan jeg konstatere, at der ikke anvises en eneste krone til finansiering, og det er jo sådan set også en væsentlig detalje, der her er udeladt.
Pia Kjærsgaard (DF), 2001-05-31:
Hvis man ser på antallet af familiesammenføringer, var det sidste år 12.571 mod 9.422 i 1999. Samlet er vi altså oppe på næsten 22.000 personer, som det danske samfund har modtaget alene sidste år. Og så tager vi jo slet ikke de tal med, hvor vi hvert år modtager et stort antal folk af udenlandsk herkomst, som bliver inviteret herop, hvor arbejdslivet på en eller anden måde siger, at vi har behov for, at der nu her på vores arbejdsplads kommer folk ind, som vi ikke selv kan hverve i det danske samfund.
Johanne Schmidt-Nielsen (EL), 2015-05-07:
Men når vi nu taler om retssikkerhed, synes jeg, det er værd at hæfte sig ved, at det som udgangspunkt er Flygtningenævnets formand, der alene afgør sagerne; at det som udgangspunkt alene skal ske på et skriftligt grundlag; at der som udgangspunkt ikke er mulighed for at få en beskikket advokat; og at der skal være ganske særlige grunde til, for at en klage til Flygtningenævnet får opsættende virkning.
Flemming Møller Mortensen (S), 2009-05-27:
De har selv set, at der var noget rivende galt, derfor har de lavet en analyse af det, og det kunne jo have været passende, at Dansk Folkeparti havde forholdt sig kritisk til den og var gået til regeringen og havde sagt, at det her må der kigges på – netop fordi Dansk Folkeparti bringer flertallet til regeringen.
Kristian Jensen (V), 2007-01-30:
Jeg synes, det er meget tankevækkende, at hvis man følger udviklingen i Danmark på selskabsskatteområdet gennem de sidste 20 år under skiftende regeringer, så er den nominelle sats faldet langsomt, men provenuet, vi har modtaget fra virksomhederne i procent af bruttonationalproduktet, er steget i den samme periode.
Marlene Harpsøe (DF), 2010-03-05:
Nu har jeg efterhånden været her i Folketinget et stykke tid, og hvis der er noget, jeg i hvert fald har lært, så er det, at det er rigtig, rigtig vigtigt selv at finde citater frem og ordret læse, hvad der står, for man kan blive stillet til regnskab for det i Folketingssalen.
Ole Sohn (SF), 2005-03-30:
Jeg mener, at det, der er det helt afgørende, er, at man fravælger den kommunalisering, som ligger i det her, fordi det er med til at svække arbejdsmarkedets og det er med til at svække erhvervslivets mulighed for at få kvalificeret arbejdskraft, og det er også med til at svække den enkelte arbejdsløses mulighed for at komme videre.
Morten Messerschmidt (DF), 2020-05-20:
For det går kun nedad for integrationen; det går kun i den retning, at jo længere man bliver i Danmark, des mere vægrer man sig ved at respektere vores myndigheder, respektere vores leveform, respektere kvinders rettigheder, respektere minoriteters rettigheder, respektere hele vores Danmark.
Kenneth Fredslund Petersen (DD), 2025-01-14:
Så jeg vil sige, at lovforslaget indgår som et led i regeringens samarbejde med naalakkersuisut om at udvikle de danske ansvarsområder i Grønland, med henblik på at de danske ansvarsområder i Grønland følger standarden i Danmark og med respekt for de forhold og forskelle, der er mellem Danmark og Grønland, og det er i sin helhed rigtig gode forslag, der her fremsættes.
Christian Juhl (EL), 2017-05-23:
Jeg vil gerne sige, at vi skal tilbyde at være med til at rette op på de ting, der er nævnt, og jeg vil ikke gentage dem igen og igen og gå dybden, men bare nævne dem som stikord: Den sociale situation for børn i Grønland, initiativerne for at få en bedre økonomi, fogedernes vilkår og retssystemet i Grønland.
Nicolai Wammen (S), 2003-12-12:
Jeg synes derimod, at fru Carina Christensen skulle spørge statsministeren, hvorfor han ikke lever op til sit løfte dagen før valget, hvor han lovede hjemmeservicefolkene, at der ikke ville ske nogle ændringer under en ny regering. Det synes jeg ville være et godt spørgsmål, og jeg er naturligvis sikker på, at det vil blive taget op i regeringen.
Erik Larsen (V), 1998-12-04:
Jeg skal ikke sådan konkret gå ind i den diskussion, men sige, at jeg synes, det er i orden, at vi her tager fat på en ligestilling, og at vi samtidig forsøger at tilrettelægge udbetalingen, så den mere falder i tråd med det, der er almindeligt på arbejdsmarkedet, nemlig at man er bagudlønnet.
Kim Christiansen (DF), 2006-05-30:
Alt i alt vil jeg sige, at vi her er endt med en reform, som måske, hvis vi havde haft 90 mandater, havde set lidt anderledes ud, men i demokratiets navn, og når alle parter skal tilgodeses, synes vi alt i alt, det er en god reform, vi har fået lavet, og jeg takker ligesom de øvrige ordførere for det gode samarbejde, der har været.
Per Kaalund (S), 2004-03-26:
Nogle af dem er vi i Socialdemokratiet mere enige i end i andre, og det ønsker vi nærmere at drøfte under udvalgsbehandlingen. Vi er enige med forslagsstillerne i, at det sikkerhedsmæssigt er en fordel, om lastbiler forsynes med obligatorisk sidespejl eller, som forslagsstillerne fremfører, en anden løsning.
Peter Hummelgaard Thomsen (S), 2017-11-16:
Men det ændrer stadig ikke på, som vi har fået sort på hvidt, lige så vel som vi har fået det at vide mundtligt af rigspolitiet, at de betragter det her som en væsentlig begrænsning af deres muligheder for at forhindre, at der sker kriminalitet på tværs af grænser.
Kim Mortensen (S), 2009-12-02:
Det er derfor, at spørgsmålet til undervisningsministeren er: Kunne man ikke få en overvejelse om eller komme lidt tættere på, om man ikke parallelt med det her og for ikke at sætte nogen ting på standby kunne prøve at tænke på at samle nogle af alle de erfaringer op, som der vitterlig er – både forskningsresultater og hos mange af organisationerne på ungeområdet?
Henrik Svane (RV), 2001-01-30:
Men principielt er vi naturligvis tilhængere af demokrati, hvor vi end kan få det indført, og hvor der er noget, der fungerer dårligt. Til fru Gitte Lillelund Bech vil jeg sige: Jamen altså smidigheden, offentliggørelse osv. koncentrerede jeg mig også om i en del af min ordførertale, og selvfølgelig er vi åbne over for, at man lukker så meget op som muligt, men det er dette konkurrenceparameter, som karakteroffentliggørelsen er udtryk for, som vi bestemt ikke er tilhængere af.
Helge Sander (V), 2005-11-17:
Det kan ikke være særlig ansvarligt over for danske skatteydere, at man simpelt hen siger, at alle bare kan komme til Danmark og få en uddannelse, slet ikke set i lyset af, at man i langt, langt de fleste andre lande, jeg tror på nær vist efterhånden tre OECD-lande, betaler for det.
Line Barfod (EL), 2008-11-27:
Så der er bestemt brug for at se på børneydelserne, men vi mener altså, at det er nogle andre vinkler, man skal have; vi mener, at der i forhold til problemer med børn, der bliver sendt til andre lande og efterladt der helt alene, er brug for nogle helt andre instrumenter, og derfor er vi meget skeptiske over for det forslag, der ligger her.
Keld Albrechtsen (EL), 2003-10-23:
Fru Aase D. Madsen vil sørge for, at DONG bliver solgt inden 2005, og samtidig vil hun rejse spørgsmålet, om det er DONG, der skal sidde som statens repræsentant i DUC efter 2012. Hvad mener Dansk Folkeparti dybest set?
Margrethe Vestager (RV), 2002-01-16:
Det forslag, vi behandler i dag, er jo sådan set affødt af denne aftale, fordi forslagsstillerne finder, at kommunerne efterfølgende har strammet i kriterierne for tildeling af personlige tillæg til udgifter til tandproteser, briller, lægeordineret diætkost og fodpleje.
Jes Lunde (SF), 1997-12-17:
Dansk Folkeparti og Fremskridtspartiet konkurrerer igen i år på fantasillioner af kroner frem og tilbage, ud og ind af statskassen, og så vidt jeg har kunnet se, er Fremskridtspartiet stadig uofficiel mester i talmagi med et enkelt forslag, der flytter 230 mia. kr. Jeg tror, Dansk Folkeparti må se sig distanceret.
Lene Espersen (KF), 2012-04-13:
Jeg vil sige til hr. Bjarne Laustsen, der måske ikke hørte min ordførertale, fordi hr. Bjarne Laustsen var travlt optaget af andet end det, som vi debatterer her i Folketingssalen i dag, at Det Konservative Folkeparti står helt og aldeles hundrede procent inde for den lovgivning, der gælder i dag, men vi er dybt, dybt bekymret over det lovforslag, som vi behandler her i dag.
Jakob Axel Nielsen (KF), 2007-05-09:
Det er en ordning, vi skal holde fast i, men jeg tror ikke, der er nogen i dette land, der er i tvivl om, at vi har set nogle gulpladebiler, der er blevet brugt uhensigtsmæssigt, for det har nemlig været hvidpladebiler, der er blevet gjort til gulpladebiler – jo tungere jo bedre i forhold til at få dem afgiftsfritaget.
Lennart Damsbo-Andersen (S), 2022-02-22:
Lad os sige, at et hus, der ligger på Lolland – der, hvor jeg selv bor – har stået til salg i rigtig lang tid, og nu kommer der endelig en, der kan få lov til at købe det, fordi økonomien er i orden, og som også kan få det til den rigtige pris, altså så vedkommende ikke skal betale overpris til nogen med pantebreve eller banklån eller noget andet; så personen rent faktisk kan få et realkreditlån, ligesom alle mulige andre, der bor i Vejle og alle mulige steder, kan få.
Frode Sørensen (S), 2001-05-10:
For rygpatienters vedkommende er de ligesom andre ikkeakutte kirurgiske heldøgnspatienter omfattet af aftaler med amterne om realisering af en række målsætninger om hurtigere behandling, herunder målsætningen om, at mindst 85 pct. af de ikkeakutte kirurgiske heldøgnspatienter skal tilbydes behandling inden 3 måneder efter henvisningen.
Mette Gjerskov (S), 2011-04-28:
Jeg har også kigget på både Roundup og spørgsmålet om bentazon, som er rejst i forslaget her, og jeg synes, at vi skal have en rigtig god drøftelse af det her i udvalget, og jeg synes også, vi skal gå ind og kigge på nogle konsekvenser, for det er måske nok det, jeg savner nogle overvejelser fra regeringen om.
Jens Henrik Thulesen Dahl (DF), 2021-12-02:
Vil ordføreren og Socialdemokratiet så være med til, at vi reelt laver en undersøgelse, på samme måde som de undersøgelser, der er lavet i både USA og England, af den her problemstilling, så vi egentlig får et mere objektivt grundlag for at sige: Hvor udbredt er det her?